cyanic-selkie/wikianc huggingface dataset:
Darth Vader
Esiosatrilogia
Kymmenen vuotta myöhemmin elokuvassa Tähtien sota: Episodi II – Kloonien hyökkäys, Anakin on edelleen Obi-Wanin oppilas. He saavat tehtäväksi Palpatinelta tutkia yritystä salamurhata senaattori Padmé Amidala. Anakin matkustaa Padmén mukana Naboolle, missä he alkavat rakastua toisiinsa. Anakin näkee kuitenkin painajaisia äidistään kärsimässä. Hän matkustaa Tatooinelle ja saa tietää äitinsä olevan Tuskenin ratsastajien vankina. Hän menee leiriin mistä hän löytää kidutetun äitinsä, joka kuolee poikansa käsivarsille. Suuren raivon vallassa Anakin surmaa koko heimon. Hän ottaa mukaansa äitinsä ruumiin ja tunnustaa tekonsa Padmélle. Pian he matkustavat planeetta Geonosikselle pelastamaan Obi-Wanin sithlordi kreivi Dookulta ja hänen separatistiarmeijaltaan. He joutuvat kuitenkin itsekin vangeiksi. He tunnustavat rakkautensa toisiaan kohtaan juuri ennen kuin jedit saapuvat pelastamaan heidät mukanaan armeija kloonisotilaita. Taistelun keskellä Anakin ja Obi-Wan kohtaavat valosapelitaistelussa kreivi Dookun, joka katkaisee Anakinin toisen käden. Anakin saa myöhemmin tilalle mekaanisen tekokäden ja hän menee naimisiin Padmén kanssa salaisessa hääseremoniassa.
Palpatine paljastaa lopulta Anakinille olevansa sithlordi Darth Sidious, sodan toteuttaja, ja uskottelee Voiman pimeällä puolella olevan keino Padmén pelastamiseksi. Anakin raportoi Palpatinen todellisesta henkilöllisyydestä jedimestari Mace Windulle. Vaikka hän saa Windulta käskyn ehdottomasti pysyä jeditemppelissä, Anakin päättää seurata Windua kanslerin toimistoon varmistaakseen, että Palpatine vangitaan elävänä. Windu on juuri aikeissa surmata Palpatinen, mutta Anakin katkaisee Windulta valosapelia pitelevän käden. Sitten Palpatine tappaa Windun. Uskoessaan sokeasti pelastavansa vaimonsa hengen, Anakin kääntyy epätoivoisena Voiman pimeälle puolelle ja ryhtyy Palpatinen uudeksi sith-oppilaaksi nimeltä Darth Vader.
Tausta
Darth Vader esiintyi alun perin Uuden toivon varhaisissa käsikirjoitusversioissa intergalaktisena palkkionmetsästäjänä. ”Darth Vader” oli alun perin nimi keisarilliselle upseerille, josta myöhemmin kehitettiin suurmoffi Tarkin. Alun perin Vaderin piti kuolla Yavinin taistelussa, mutta lopulta idea hylättiin ja Vaderin annettiin selviytyä hengissä.
Brad Lambert
HIFK:n kautta SM-liigaan
Tammikuussa 2022 Lambert siirtyi JYP:stä Lahden Pelicansiin. Jääkiekkomedia Jatkoajan saamien tietojen mukaan Lambertin tilanne oli ollut hankala JYP:ssä jo pitkään. Esimerkiksi joukkuekavereiden keskuudessa Lambert ei ollut Jatkoajan mukaan pidetyimmästä päästä. Tämän lisäksi Lambertin siirtoa muualle oli huhuttu jo jonkin aikaa, mutta kerta toisensa jälkeen JYP:n seurajohto oli kiistänyt huhut.
Disneyn ihmeellinen maailma
Suomessa sarjaa esitettiin Kolmoskanavalla ja myöhemmin MTV3:lla: 1990-luvulla. Nelosella näytettiin Näin elävät rikkaat ja piirretyt-jakso erillisenä ohjelmana vuonna 2001. .
Jōji Katō
Jōji Katō (, s. 6. helmikuuta 1985 Yamagata, Japani) on japanilainen pikaluistelija, joka on erikoistunut 500 metrin matkalle.
Shakkiolympialaiset 1935
Järjestyksessään kuudennet shakkiolympialaiset pidettiin 16. elokuuta – 31. elokuuta 1935 Varsovassa, Puolassa. Kilpailuun osallistui yhteensä 20 joukkuetta ja 99 pelaajaa.
Tulokset
! # !!Maa !!Pelaajat !! Pisteet
Molybdeenipentakloridi
Ominaisuudet
Huoneenlämpötilassa moleybdeenipentakloridi on hyvin tummanvihreää, lähes mustaa, kiteistä ainetta. Kiinteänä ja nestemäisenä yhdiste esiintyy dimeerinä Mo2Cl10, jossa molybdeenejä yhdistää kahdesta klooriatomista muodostunut silta. Kaasufaasissa aine on monomeerinä ja molybdeenipentakloridikaasu on väriltään punaista. Molybdeenipentakloridi reagoi helposti veden ja ilmankosteuden kanssa hydrolysoituen molybdeenioksitrikloridiksi. Yhdiste liukenee hieman dietyylieetteriin ja hyvin etanoliin, bentseeniin ja kloorattuihin hiilivetyihin. Molybdeenipentakloridi on Lewis-happo ja muodostaa komplekseja. Esimerkiksi kloridi-ionien kanssa muodostuu heksakloromolybdaatti-ioni ([MoCl6]-).
Leslie Phillips
Phillipsin omaelämäkerta Hello julkaistiin vuonna 2006. Vuonna 2008 hänelle myönnettiin Brittiläisen imperiumin ritarikunnan komentajan arvonimi (CBE).
Atatsanaviiri
Atatsanaviiri (C38H52N6O7) on peptidomimeettinen eli peptidien rakennetta ja ominaisuuksia matkiva orgaaninen yhdiste. Yhdistettä käytetään lääketieteessä HIV-infektioiden hoidossa. Atatsanaviiri kuuluu WHO:n laatimaan tärkeimpien lääkeaineiden luetteloon.
Ismail Abilov
Ismail Abilov (, s. 9. kesäkuuta 1951) on bulgarialainen vapaapainija ja olympiavoittaja.
Pallea
Rakenne
Pallea on hyvin ohut lihas, joka koostuu suurimmaksi osaksi jänteistä. Pallean lihaksinen reunaosa voidaan jakaa kolmeen osaan kiinnittymisen perusteella: pallean lannenikamaosa (pars lumbalis diaphragmatis) kiinnittyy kraniaalisiin lannenikamiin, pallean kylkiluuosa (pars costalis diaphragmatis) kiinnittyy kaudaalisiin kylkiluihin ja pallean rintalastaosa (pars sternalis diaphragmatis) kiinnittyy rintalastan vartaloon ja miekkalisäkkeeseen. Nämä kaikki kolme osaa kiinnittyvät myös pallean jänteiseen keskusosaan (centrum tendineum).
Kelvin Jack
Kelvin Jack (s. 29. huhtikuuta 1976 Trincity) on trinidadtobagolainen jalkapallomaalivahti.
KDM Fyrholm (A542)
KDM Fyrholm (runkonumero A542) on Tanskan kuninkaallisen laivaston Holm-luokan tutkimusalus.
Biopankki
Biopankkilaki (688/2012)
Syyskuussa 2013 voimaan tullut biopankkilaki (688/2012) täsmentää niitä periaatteita ja toimintatapoja, joilla ihmisten näytteitä voidaan koota käytettäväksi erilaisiin lääketieteellisiin tutkimuksiin, joita näytettä otettaessa ei vielä osata tarkkaan suunnitella. Lisäksi useat lait ja eettiset ohjeet täydentävät ja täsmentävät tutkimuksissa noudatettavia periaatteita ja toimintatapoja. Esimerkiksi laissa ihmisen elimien, kudoksien ja solujen käytöstä (101/2001) säädetään terveydenhuollon toiminnan yhteydessä irrotettujen elinten, kudosten ja solujen käytöstä lääketieteelliseen tutkimukseen ja siirtämisestä biopankkiin tietyin edellytyksin. Laissa lääketieteellisestä tutkimuksesta (488/1999) säädetään lääketieteellisen tutkimuksen yleisistä menettelytavoista ja alueellisista eettisistä toimikunnista.
Biopankkisuostumus
Suostumuksen voi myös myöhemmin peruuttaa milloin vain syytä ilmoittamatta. Peruuttaminen tehdään kirjallisesti biopankin ohjeiden mukaan.
Stade de Suisse
"Kuuma penkki"
Yksi katsomon penkeistä on punainen, muut ovat mustia ja keltaisia. Punainen penkki on ensimmäinen uudelle stadionille asennettu. Penkki paljastettiin 20. tammikuuta 2005 yleisölle, ja se nimettiin entisen Young Boysin pelaajan ja nykyisen managerin Walter Eichin mukaan. Penkille ei voi ostaa lippua, koska penkki on varattu jokaisessa pelissä jollekin kuuluisuudelle.
Angonoka
Koko ja ulkonäkö
Angonoka voi kasvaa 36–47 cm pitkäksi ja saavuttaa 10 kg:n painon. Koiraat ovat naaraita suurikokoisempia ja niiden häntä on naaraan häntää pidempi ja paksumpi. Angonokan kilpi on korkea. Kilpi koostuu kuusikulmaisista vaaleanruskeista levyistä, joiden reunat ovat tummat. Kilven reunat ovat keltaiset. Angonokan pää, jalat ja häntä ovat väriltään ruskehtavan keltaiset.
Levinneisyys ja elintavat
Angonoka luokitellaan äärimmäisen uhanalaiseksi ja kannan kooksi arvioidaan 200–600 yksilöä ja se on yksi uhanalaisimmista kilpikonnista. Suurimmat uhkat lajille ovat pyydystäminen ravinnoksi ja elinympäristön häviäminen maastopalojen ja maatalousmaaksi muokkaamisen vuoksi. Suuri uhka on myös pyydystäminen kansainväliseen lemmikkieläinten kauppaan ja salakuljetus Madagaskarilta. Angonoka on suojeltu Madagaskarin lailla ja CITES-sopimuksella.
Teollisuusneuvos
Teollisuusneuvoksen virkanimike
Teollisuusneuvos on myös virkanimike kauppa- ja teollisuusministeriössä sekä työ- ja elinkeinoministeriössä.
Approksimantti
Sentraaliset approksimantit
Muista kielistä esimerkiksi englannissa esiintyvät myös soinnillinen labiaalis-velaarinen approksimantti [w] ja soinnillinen alveolaarinen approksimantti [ɹ], murteittain myös edellisen soinniton vastinpari [ʍ].
Krokotiili Gena
Gena on viisikymmentävuotias, arvokas krokotiili, joka työskentelee krokotiilina eläintarhassa ja soittaa haitaria. Suomessa M. A. Numminen on tehnyt tunnetuksi Genan syntymäpäivälaulun, Minä soitan harmonikkaa, joka on alun perin esitetty krokotiili Genasta ja Muksiksesta kertovassa nukkeanimaatiosarjassa.
Helena Leveelahti
Helena Katriina Leveelahti (s. 30. syyskuuta 1999 Virrat) on suomalainen yleisurheilija, jonka päälaji on kiekonheitto. Hän kilpailee myös kuulantyönnössä. Hän edustaa Virtain Urheilijoita ja häntä valmentaa Anssi Mäkinen. Aikaisemmin häntä on valmentanut myös Tiina Leveelahti.
Olli Mustonen (valtiopäivämies)
Mustosen vanhemmat olivat Olli Juhonpoika Mustonen ja Kristiina Iisakintytär Turunen ja puoliso Helena Taavetintytär Eskelinen. Mustonen oli talonpoikaissäädyssä Pielisjärven tuomiokunnan edustaja valtiopäivillä 1867. Hän oli säädyn yksityisen valitusvaliokunnan jäsen.
Juho Mattinen
Juho Mattisen vanhemmat olivat maanviljelijä Teppo Mattinen ja Anni Seppänen, aiemmin Loginoff. Hän kävi kansakoulun Vaasassa 1909 ja oli sitten Carl Finnilä Oy:n palveluksessa myyntitehtävissä Vaasassa 1910–1914 ja liikkeen Kemin konttorin varastomyyjänä 1914–1922. Juho Mattinen osallistui Suomen sisällissotaan valkoisten puolella joukkueenjohtajana peräpohjalaisissa joukoissa.
Mattinen oli John Nurminen Oy:n johtokunnan jäsenenä vuodesta 1932 ja johtokunnan puheenjohtajana vuodesta 1948. Hän oli lisäksi muun muassa Solmioteollisuuden luottamusneuvoston ja Trikoo- ja Sukkateollisuuden Yhdistyksen johtokunnan varapuheenjohtajana. Juho Mattinen oli useita vuosia Suomen Voimistelu- ja Urheiluliiton (SVUL) Peräpohjolan piirin sihteerinä sekä puheenjohtajana. Hän oli mukana perustamassa Säätiö Väinölää 1945 ja toimi säätiön johtokunnan puheenjohtajana. Juho Mattinen oli mukana myös Karjalan Sivistysseuran toiminnassa.
Skeeter Davis Sings The End of the World
Skeeter Davis Sings The End of the World on yhdysvaltalaisen countrylaulajan Skeeter Davisin neljäs studioalbumi. Albumi julkaistiin RCA Victorilla maaliskuussa 1963. Se sisältää hittisinglen ”The End of the World”, joka sijoittui 2. sijalle Billboard Hot 100 -musiikkilistalla.
Herajärvi (Kontiolahti)
Maantietoa
Herajärven luoteisosa on yhtenäinen ja pitkä järvenselkä, jonka katkaisee muusta järvestä sen puolivälissä sijaitsevat ja toisiaan kohti kurkottavat Huutoniemi ja Kierinniemi, joiden väliin jäävät Kierinsaaret. Niiden eteläpuolella aukeaa Yläselkä, joka jatkuu Sikosalmen läpi kaakkoon päin Mäntyselkänä, ja se vielä jatkuu Enonsalmen läpi Riihiselkänä. Viimeinen järvenosa kaakossa on Eteläpäänselkä, joka aukeaa Riihiselän jälkeen Järvenpolven takaa. Valuma-alueen lasku-uoma Herajoki alkaa Alaselkänä (146 ha) tunnetun järven itärannasta. Herajärvi laskee Alaselkään Yläselän itärannassa Orivirran lasku-uoman kautta. Alaselän vedenpinnan korkeus on 20 senttimetriä alempana kuin Herajärvellä.
Bill Baker
Olympiaturnauksen jälkeen Baker aloitti ammattilaisuransa. Hän pelasi NHL:ssä kolmen kauden aikana 1980–1982 neljässä eri seurassa yhteensä 143 ottelua, joissa hän teki 32 tehopistettä. Hän pelasi ennen lopettamistaan vielä kauden 1983–1984 CHL-liigassa. Yhdysvaltojen maajoukkueessa Baker esiintyi 1980 olympiaturnauksen lisäksi myös 1979 ja 1991 MM-kisoissa sekä 1981 Canada Cupissa. Hänet valittiin vuonna 2003 Yhdysvaltojen Hockey Hall of Fameen.
Arif Erdem
Arif Erdem (s. 2. tammikuuta 1972 Istanbul, Turkki) on turkkilainen ammattilaisuransa lopettanut jalkapalloilija.
Salibandyn Champions Cup 2016
Joukkueet
Miehet
Kolin kansallispuisto
Luonto
Kolin kansallispuisto on jaettu kolmeen eri vyöhykkeeseen keskeisten suojelutavoitteiden mukaan.
Puro
Purojen nimet
Vanhoissa paikannimissä ja murresanana yleiskielen sana puro esiintyy vain suomen itämurteiden alueella. Suomen länsimurteiden alueella Etelä-Pohjanmaata lukuun ottamatta samaa tarkoittava murresana ja yleinen paikannimien jälkiosa on oja (vertaa esimerkiksi Kuninkoja Turussa) ja eteläpohjalaisten murteiden alueella vastaava pientä jokea tai sen haaraa tarkoittava murresana on luoma (vertaa esimerkiksi Mustaluoma Jalasjärvellä). Länsimurteiden alueella esiintyvät puro-nimet ovatkin usein uutta ruotsista suomennettua kaupunkinimistöä, kuten Helsingin Myllypuro (, sanoista kvarn "mylly" ja bäck "puro"), jonka suomenkielinen nimi on vahvistettu vuonna 1959.
Netin Hauskimmat
Laajentuminen
Netin hauskimmat on kasvanut vuosien varrella yhdeksi Suomen tunnistettavimmiksi brändeistä. Sen ympärille on luotu verkkokauppa hauskimmat.store sekä useita liittyviä facebook sivuja joilla on satoja tuhansia faneja. Lisäksi Hauskimpien Instagram kanavaa seuraa 26.000 Suomalaista.
Riitta Pitkänen
Pitkänen sijoittui kerran maailmancupin osakilpailussa pisteille eli 30 parhaan joukkoon: hän oli 26. Mammoth Mountainin pujottelukilpailussa joulukuussa 1998. Euroopan cupissa hän voitti Bardonecchian pujottelun maaliskuussa 1998. Saman kauden Euroopan cupin pujottelun kokonaispisteissä hän sijoittui Henna Raidan jälkeen toiseksi. Lisäksi hän voitti lukuisia FIS-kilpailuja.
I Am Groot
Kehitys
Joulukuussa 2020, Disneyn Investor Day -virtuaalitapahtumassa, Marvel Studiosin johtaja Kevin Feige julkisti I Am Grootin, sarjan lyhytelokuvia, joiden päähenkilönä nähdään pikku-Groot. Huhtikuussa 2021, James Gunn, Guardians of the Galaxy -elokuvien ohjaaja ja käsikirjoittaja, vahvisti lyhytelokuvien olevan animoituja, Gunnin toimiessa vastaavana tuottajana. Kesäkuussa, Vin Diesel, joka ääninäyttelee Grootia aiemmissa MCU-medioissa, sanoi Feigen olevan innoissan suunnitellusta tarinasta, jossa Groot palaisi kotiinsa Planeetta X:lle. Kirsten Lepore paljastettiin vuoden 2021 Disney+-päivänä sarjan ohjaajaksi ja vastaavaksi tuottajaksi. I Am Groot koostuu viidestä lyhytelokuvasta, joiden yhteinen kesto on 15 minuuttia. Vuoden 2022 San Diego Comic-Con Internationalissa kerrottiin, että lyhytelokuvasarjalle on tekeillä toinen tuotantokausi, johon tulee kuulumaan viisi uutta lyhytelokuvaa. Lepore sanoi niiden olevan ”hengeltään” samanlaisia kuin ensimmäiset.
Animointi
Lyhytelokuvat tullaan toteuttamaan fotorealistisella animointityylillä. Animointi aloitettiin elokuussa 2021.
Musiikki
Lyhytelokuvasarjan lisensoituina lauluina kuullaan Raymond Scottin ”In the Hall of the Mountain King” lyhytelokuvassa ”Groot's First Steps”, Tito Puenten ”Ran Kan Kan” lyhytelokuvassa ”Groot’s Pursuit”, sekä Jimmy Cliffin ”You Can Get It If You Really Want” lyhytelokuvassa ”Magnum Opus”.
Neppis
Neppis tai neppaus on pienillä leikkiautoilla hiekalla pelattava kilpa-ajopeli. Neppiksen säännöt ovat yksinkertaiset: omalla vuorollaan kukin kilpailija neppaa eli tuuppaa koukistetulla etusormella autoaan eteenpäin kilparadalla. Jos auto kellahtaa tai putoaa radalta, se palautetaan takaisin kulloisenkin neppauksen alkupisteeseen. Nopeiten radan kiertänyt voittaa.
Säännöt
Neppikseen on kehitetty myös vaikeutettuja sääntöjä.
Saab 9000
Syksyllä 1987 esiteltiin neliovinen sedan-korinen CD, jonka keulaosa oli kokenut pienen kasvojenkohotuksen. Viisiovinen CC sai samat uudistukset vasta vuonna 1990. vasen|pienoiskuva|Saab 9000 CS Vuonna 1988 etuturvavöihin tuli pyrotekniset esikiristimet. Seuraavana vuonna saataville tuli myös kuljettajan turvatyyny. Matkustajan turvatyyny tuli tarjolle myöhemmin, ja mallivuodesta 1994 eteenpäin vakiovarustukseen kuului kaksi turvatyynyä. vasen|pienoiskuva|Saab 9000 CS Aero Moottorivalikoima täydentyi vuonna 1989 2,3-litraisella (150 hv). Seuraavana vuonna se tuli saataville myös turboahdettuna 195-hevosvoimaisena versiona. vasen|pienoiskuva|Facelift-mallin (1994) Saab 9000 CD. Syksyllä 1991 esiteltiin uudistunut hatchback-malli CS, joka muistutti enemmän neliovista sedania ja korvasi alkuperäisen CC-mallin. Ulkonäössä oli paljon muutoksia, esimerkiksi ajovalot olivat aikaisempaa matalammat. Kolariturvallisuuden parantamiseksi myös korirakennetta oli jäykistetty. Sedan-korinen CD sai samat ulkonäköpäivitykset vuonna 1994.
Iso-Kukkanen
Maantietoa
Järven rantaviivan pituus on 25,4 kilometriä ja sen rannat ovat metsämaata tai asutusaluetta. Eteläpuolella kulkevan itä-länsi-suuntaisen Salpausselän päällä sijaitsee Nastolan taajama-alue, jonka asutusalueita on rakennettu pohjoisrinteille paikoin järven rannoille asti. Näitä ovat Vierunkulma, Kangas, Luomaniemi, Pekkala ja Kisaharju. Pekkalasta pohjoiseen kulkevan yhdystien 3134 varrella sijaitsevat rannoilla Salmenmäki, Pajulahti ja Kumia. Villähden Kukkamossa on vedenottamo ja sellainen on myös itäisen järvialtaan eteläpäässä.
Pyhimys
Pyhimys on uskonnoissa pyhänä pidetty henkilö. Pyhimysten elämä ja ihmeteot elävät usein kansan parissa tarinoina eli pyhimyslegendoina.
Islam
Islamissa pyhistä miehistä käytetään nimeä dervissi tai marabout. Pyhien miesten kunnioitus liittyy suufilaisuuteen, joka kansanomaisen islamin suuntaus. Heidän voimansa perustui siihen, että heillä oli baraka eli yliluonnollinen voima, joka teki heistä pyhimyksiä. He olivat myös profeetta Muhammedin jälkeläisiä eli šarifeja
Giovanni Riina
Giovanni Francesco Riina (21. helmikuuta 1976) on italialainen mafioso ja Italian Mafian yhden tunnetuimman ja pahamaineisimman päällikön Salvatore "Toto" Riinan vanhin poika.
Kansanmusiikki-instituutti
Kansanmusiikki-instituutti on myös julkaisija. Se julkaisee äänitteinä arkistonauhoituksia sekä uutta kansanmusiikkia. Kirjajulkaisuihin kuuluu muun muassa nuottikirjoja ja tieteellisiä julkaisuja kansanmusiikin ja kansanperinteen alalta. Instituutti julkaisee yhdessä Suomen Kansanmusiikkiliiton kanssa Kansanmusiikki-lehteä (entiseltä nimeltään Pelimanni).
Instituutti tarjoaa muun muassa asiantuntija-apua tutkimusprojekteissa, tilaisuuksien ohjelmapalveluja sekä kansanmusiikin ja kansantanssin esiintyjätietojen välitystä.
Saksan Grand Prix 1969
Saksan Grand Prix 1969 oli Formula 1 -sarjan osakilpailu, joka ajettiin 3. elokuuta 1969 Nürburgringin. Kilpailun voitti belgialainen Jacky Ickx, jolle voitto oli kauden ensimmäinen.
Harjoituksissa sattuneen Gerhard Mitterin onnettomuuden seurauksena muut BMW-kuljettajat ja Hans Herrmann vetäytyivät kilpailusta.
2857 NOT
NOTin likimääräinen läpimitta on 13 kilometriä. Kohde sijaitsee Auringosta suunnilleen 2,4 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
Terveysvaikutteinen elintarvike
Vuonna 2012 EU:n lainsäädäntöön tuli luettelo sallituista terveysväittämistä. Samoin lailla säädeltyjä ovat ravitsemusväittämät.
Brian Hallisay
Ura
Hallisay debytoi televisiosarjassa The Inside vuonna 2005. Ensimmäinen merkittävä rooli hänellä oli The CW:n lyhytikäisessä draamasarjassa Rahaa ja rakkautta (Privileged). Hän teki lisäksi vierailevia rooleja sarjoihin, kuten Strong Medicine – kovaa lääkettä, Ilman johtolankaa ja C.S.I. New York.
Ram Jam
Ram Jam oli 1970-luvulla toiminut yhdysvaltalainen rock-yhtye, joka tunnetaan parhaiten hittikappaleesta "Black Betty" vuodelta 1977. Yhtye on julkaisut kaksi albumia ja kolme singleä.
Pasi Kauha
Ura
Kauden 2007–08 päätteeksi Kauhalla oli tilillään 499 runkosarjaottelua, minkä vuoksi hän halusi pelata vielä yhden ottelun Korisliigassa. Tämän takia hän teki Forssan Koripoikien kanssa ottelukohtaisen sopimuksen, jolloin hän sai 500 peliä täyteen. Kauha pelasi pääsarjatasolla 500 runkosarjaottelua ja 31 pudotuspeliottelua. Hänet palkittiin vuonna 2001 SM-sarjan parhaana kuudentena pelaajana.
David Lynch
Twin Peaks
Samoihin aikoihin Lynch oli tekemässä pilottia ensimmäiselle televisiosarjalleen yhdessä Mark Frostin kanssa. Twin Peaks laajeni suosituksi sarjaksi, joka esitettiin ensimmäisen kerran 1990–1991. Kaksi vuotta myöhemmin Lynch ohjasi sarjan jatkoksi myös elokuvan, jossa valotettiin tapahtumia ennen varsinaista murhaa. Twin Peaks – Tuli kulje kanssani (Twin Peaks: Fire Walk with Me, 1992) ei kuitenkaan saanut yhtä lämmintä vastaanottoa kuin itse sarja, mutta fanien keskuudessa elokuvaa on yleisesti pidetty arvossa. Vuonna 2017 ensi-iltansa sai Twin Peaks: The Return jatko-osa kahdelle ensimmäiselle Twin Peaksin tuotantokaudelle.
Lynchin muut taiteelliset tuotokset
Elokuviensa ohella Lynch on tehnyt myös kuvataidetta ja julkaissut musiikkia. Vuosina 1983–1992 Lynch piirsi viikoittaista strippisarjakuvaa Los Angeles Reader -lehteen. Sittemmin sitä julkaistiin myös The Baltimore Sun -lehdessä.
Jujutsu Kaisen
Gekijō-ban Jujutsu Kaisen 0 -elokuva on televisiosarjan esiosa, josta julkaistaan myös romaaniversio. Elokuvan käsikirjoittaja on Hiroshi Seko ja Baraddo Kitaguni kirjoittanut kirjan elokuvan perusteella. Elokuva perustuu Gege Akutamin mangaan Jujutsu Kaisen 0 Tokyo Toritsu Jujutsu Kōtō Senmon Gakkō, joka on esiosa varsinaisella manga-sarjalle.
Ondrei Sotikainen
Sotikaisten suku on lähtöisin Loimolasta ja polveutuu vuosien 1737 ja 1825 välillä eläneestä Mihein Sotista eli Sotik Miheijevistä, jonka kerrotaan olleen voimakas tietäjä: hän mm. jäädytti sanan voimalla järven, jonka toinen noita oli ensin sulaksi loitsinut.
Beirutin amerikkalainen yliopisto
Beirutin amerikkalainen yliopisto arvioidaan lähteestä ja arviointitavasta riippuen yleensä tasoltaan Libanonin parhaimmaksi yliopistoksi ja tasoltaan kymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien Turkki ja Iran, sijoittuu Beirutin amerikkalainen yliopisto tyypillisesti 30 arvostetuimman yliopiston joukkoon. Vuonna 2018 Beirutin amerikkalainen yliopisto oli ainoana yliopistona maastaan kansainvälisen Shanghain Jiao Tong -yliopiston ARWU-yliopistorankingin 500 huippuyliopiston jälkeisellä ehdokaslistalla, ja arvioitiin lukeutuvan sijaluvulle 601-700 maailman korkeatasoisimpien yliopistojen listalla. Englanninkielisiä yliopistoja mahdollisesti korostava Times Higher Education (THE) sijoitti yliopiston vuoden 2019 listallaan seitsemänneksi parhaaksi yliopistoksi arabimaissa ja jaettuun sijaluokkaan 401.–500. maailmassa.
Sigurd Wettenhovi-Aspa
Georg Sigurd Wettenhovi-Aspa (vuoteen 1939 Wetterhoff-Asp, synt. Asp; 7. toukokuuta 1870 Helsinki – 18. helmikuuta 1946 Helsinki) oli suomalainen monitaitaja: taidemaalari, kuvanveistäjä, kirjailija ja kielimies.
Elämä
Wettenhovi-Aspan maalaus Psykosynteesi päätyi Iho- ja sukupuolitautien klinikan omistukseen, ja se on keväästä 2010 alkaen ollut Iho- ja allergiasairaalassa toisen kerroksen aulan seinällä.
Punaolkaturpiaali
Erityistä
Osassa USA:ta levisi 1970-luvulla suoranainen hysteria syksyisten turpiaaliparvien tuhotessa satoja. Lisäksi hengityselinsairautta aiheuttavan sienen havaittiin viihtyvän lintujen ulosteessa. Tämän vuoksi lepäileviä parvia myrkytettiin. Yletön vaino ei kokonaiskantaan kuitenkaan vaikuttanut.
Modernit miehet
Sarjan ensimmäinen tuotantokausi kuvattiin touko–kesäkuussa 2018 Kirkkonummen Sundsbergissä.
Hot Girls (Lil’ Mon kappale)
Kappalelista
12" vinyl
Curt Gogol
Pelaajaura
Gogol pelasi junioriuransa WHL-liigan Kelowna Rocketsissa. Syyskuussa 2010 hän teki varaamattomana pelaajana kaksisuuntaisen sopimuksen San Jose Sharksin kanssa. Gogol liittyi San Josen farmijoukkueeseen AHL-liigan Worcester Sharksiin kaudella 2011–2012. San Jose kauppasi Gogolin kaudella 2013–2014 Minnesota Wildiin vaihdossa Chad Rauhun. Gogol liittyi Minnesotan farmiin Iowa Starsiin. Hänet siirrettiin kauden 2014–2015 aikana ECHL-liigan Alaska Acesiin.
Danny Biega
Danny Biega (s. 29. syyskuuta 1991) on kanadalainen jääkiekkoilija, joka pelaa Carolina Hurricanesin organisaatiossa. Hän on Carolinan kolmannen kierroksen varaus vuodelta 2010.
Suomen sosialidemokraattinen naisliitto
Suomen sosialidemokraattinen naisliitto (1900–1923) oli vasemmistolainen naisjärjestö, joka teki läheistä yhteistyötä Suomen sosialidemokraattisen puolueen (SDP) ja, 1920-luvun alussa, Suomen sosialistisen työväenpuolueen (SSTP) kanssa. Vuoteen 1906 järjestön nimi oli Työläisnaisten liitto.
1906–1914
Äänioikeusuudistuksen toteuduttua uudistui myös liiton toiminta. Liitto hyväksyi vaaliohjelman ja päätti järjestäytyä taisteluun vaalipiireittäin. Vaaleihin osallistumista valmistellut ylimääräinen edustajakokous pidettiin 8.10. toukokuuta 1906 Viipurissa. Järjestön nimeksi vaihdettiin Suomen sosialidemokraattinen naisliitto. Vaalitaistelussa liitto esiintyi omine tunnuksineen ja ehdokasasettelu oli onnistunut, sillä eduskuntavaaleissa 1907 kansanedustajiksi valittiin 9 sosiaalidemokraattista naista 13 ehdolle asetetusta.
Yrjö Lako
Yrjö Vihtori Lako (vuoteen 1935 Lindfors ; 3. kesäkuuta 1896 Ulvila – 18. huhtikuuta 1952 Helsinki) oli suomalainen kenraalimajuri.
Kaartin jääkärirykmentti
Puolustusvoimien Urheilukoulu
Vuonna 2014 Puolustusvoimien Urheilukoulu (URHK) siirtyi aikaisemmin Lahdessa sijainneesta Hämeen rykmentistä Santahaminaan entisen Aliupseerikoulun tiloihin. Uudeksi yksiköksi muodostettiin Tiedustelukomppania. Tammikuussa 2015 Urheilukoulusta tuli Kaartin jääkärirykmentin joukkoyksikkö. Osa talvilajeista palvelevat Kainuun prikaatissa. Urheilukoulun alaisuudessa toimii myös valmennuskeskus. Urheilukoulun johtajana toimii everstiluutnantti Ville Halonen.
Autopataljoona
Autopataljoona (AutoP) toimi Taivallahden kasarmilla Autolinna-rakennuksessa 1948–1968. Viimeinen komentaja oli everstiluutnantti Matti Annila. Sen kokoonpanoon kuului myöhemmin Hennalaan siirtynyt Moottorikoulu.
Hyperinflaatio
Weimarin Saksa
1900-luvulla hyperinflaatiosta kärsi Saksa vuonna 1923. Saksassa hinnat kohosivat heinäkuun 1923 – 20. marraskuuta 1923 välisenä aikana 854 000 000 000 (854 miljardia) prosenttia. Saksan keskuspankin pääjohtajan Rudolf Havensteinin mielestä hinnat nousivat, koska rahaa ei ollut tarpeeksi liikkeellä. Raha menetti niin nopeasti arvonsa, että palkat maksettiin jopa kolmesti päivässä. Saksassa toteutettiin 1. joulukuuta 1923 valuuttauudistus, jossa biljoonalla (1 000 000 000 000) vanhalla markalla sai yhden uuden Rentenmarkin (vaihtosuhde 1012).
Last Moon
Last Moon on japanilaisen rock-muusikko Gacktin kahdeksas studioalbumi. Se julkaistiin 27. huhtikuuta 2016.
Luettelo televisiosarjan Siskoni on noita jaksoista
Tämä on luettelo televisiosarjan Siskoni on noita jaksoista. Ohjelma alkoi Yhdysvalloissa 7. lokakuuta 1998 ja päättyi 21. toukokuuta 2006.
Puustellin Työkylä
Puustellin Työkylän historia tiivistetysti
Puustellin Tuki ry on perustettu vuonna 1979. Sosiaalineuvos Eila Ollikainen, apulaisprofessori Erkki Saari ja käsityönopettaja Sirkka Rautala ystävineen olivat perustajajäseniä.
Kemin kirkko
Arkkitehtuuri
Kansallisromantiikasta arkkitehtuurissa puhuu ennen kaikkea kirkon epäsymmetrinen muoto sekä pyörötornit. Kirkon länsiosassa sijaitseva torni on sijoitettu keskiakselista sivuun ja alttarin puolelle kirkkoa. Myös tietty selkeys myös kirkon sisätiloissa kuuluu kansallisromantiikkaan. Yksityiskohtien hienostuneen käsittelyn, joka erityisesti tornissa ilmentyy, voisi laskea toisaalta jugendin ihanteeksi, jos ei aivan sen tyyliseksi. Pikkutornien käyttö liittyy kansallisromantiikkaan; samaa aihetta hyödynsi Lars Sonck samaan aikaan suunnitellussa Tampereen tuomiokirkossa ja itse arkkitehti käytti niitä monessa muussakin kirkossaan (mm. Joensuun, Pyhärannan, Räisälän ja Nilsiän kirkoissa).
Etruskit
Alkuperä ja nimitykset
Etruskiväestön alkuperästä on eri käsityksiä, eikä arkeologinenkaan materiaali ole asiaa ratkaissut. Herodotos mainitsi etruskien lähteneen Lyydiasta, mutta Dionysios Halikarnassoslaisen mukaan he olivat Italian alkuperäiskansa. Mahdollisena pidetään myös sitä, että etruskikulttuuri syntyi vuoden 1000 eaa. tienoilla Vähä-Aasiasta saapuneiden tyrrheenien vähitellen sekoittuessa alkuperäisväestöön. Thukydideksen mukaan etruskit ('tyrrheenit') olivat Vähä-Aasian rannikon Lemnoksen saaren asukkaita. Saarella tiedetäänkin puhutun 500-luvulla eaa. kieltä, joka on etruskin kielen ainoa tunnettu sukulaiskieli.
Kaupunkivaltioiden kehitys
Etruskiyhteiskunta perustui kaupunkivaltioille. Niiden kehitys on mahdollisesti käynyt aristokraattisesta monarkiasta 500-luvun eaa. jälkipuoliskon diktatuurivaiheen kautta aristokraattiseen demokratiaan. Kaupunkivaltioita hallitsivat alun perin etruskikuninkaat (lucumot), joiden valta siirtyi ajan kuluessa osittain yläluokan käsiin.
Kieli ja kirjallisuus
Etruskeilla ei varmasti tiedetä olleen varsinaista kirjallisuutta. Etruskit käyttivät kylläkin kirjoja uskonnon alueella, ja heillä oli ei-kirjallisia näytelmiä, jotka levisivät Etruriasta Roomaan.
Taide ja arkkitehtuuri
thumb|Etruskiruukku 400-luvulta eaa.
Elinkeinot ja kauppa
Populonia oli 400-luvulla ensimmäinen etruskikaupunki, joka löi hopea- ja kultarahoja. Myöhemmin myös muut etruskikaupungit alkoivat lyödä omia pronssirahojaan. Kullakin kaupungilla oli oma rahansa, eikä rahoja paljon levinnyt valtion rajojen ulkopuolelle. Roomalaiset rahat syrjäyttivät etruskien omat rahat viimeisinä vuosisatoina eaa.
Cree Summer
Hänen isänsä on näyttelijä-muusikko Don Francks.
Elsa Sylvestersson
Sylvestersson tanssi Suomalaisen Oopperan (Kansallisooppera) päärooleja 1931–1959. Hänen suurimpia menestyksiään olivat Joutsenlammen Odette–Odile ja Tulilinnun nimirooli.
Antonín Reicha
Antonín Reicha syntyi Prahassa vuonna 1770. Hän aloitti musiikinopintonsa setänsä, sellisti Josef Reichan johdolla. Vuonna 1785 Reicha muutti perheineen Bonniin. Myöhemmin hän asui Hampurissa, Pariisissa ja Wienissä, ja vuonna 1808 hän asettui pysyvästi Pariisiin.
Antonín Reichan tuotantoon kuuluu muun muassa puhallinkvintettoja, kahdeksan sinfoniaa, seitsemän oopperaa, pianomusiikkia ja kamarimusiikkia. Hän julkaisi myös musiikinteoriaan liittyviä kirjoituksia.
James Scott (näyttelijä)
Hänen ensimmäinen merkittävä työ Yhdysvalloissa oli saippuasarjassa All My Children. Scott aloitti Ethan Cambiasen roolissa elokuussa 2004, ja esitti sitä helmikuuhun 2006 asti. Toukokuusta 2006 lähtien hän on näytellyt Elvis Jr ”EJ” Wells DiMeraa saippuasarjassa Päivien viemää.
Edna Krabappel
Wallacen kuoltua vuonna 2013 hahmo poistettiin sarjasta 25. tuotantokauden aikana, koska Wallacea ei haluttu korvata toisella näyttelijällä. Siitä alkaen Edna on ollut kuollut, mutta tarkempia tietoja kuolemasta ei koskaan ole kerrottu ja siihen on viitattu vain epäsuorasti parissa jaksossa.
Ednan rakkauselämä
Edna alkoi tapailla leskeksi jäänyttä Ned Flandersia 22. kauden viimeisessä jaksossa ”Miehiä menneisyydestä”. Katsojat saivat äänestää 22. ja 23. kauden välisellä tauolla Simpsonien internet-sivulla, tulisiko Nedistä ja Ednasta pysyvästi pari. Enemmistö äänesti puolesta ja suhde jatkui. Ednan ja Nedin kerrottiin menneen naimisiin 23. kauden jaksossa ”Nedna” ja Edna muutti asumaan Simpsonien naapuriin.
Cajanderin III hallitus
Hallituksen muodostaminen
Pientä puoluetta edustanutta pääministeri Aimo Cajanderia pidettiin aluksi vain hallituksen puheenjohtajana, jonka tehtävänä oli todeta, mitä suuret puolueet olivat päättäneet. Cajander ei itsekään pyrkinyt olemaan poliittinen linjanvetäjä, vaan enemmänkin hallinnon valvoja ja ohjaaja. Cajanderin roolia sovittelijana osoitti uutena työmuotona käyttöön otettu ns. hallituksen iltakoulu. Pääministeri otti tavakseen kutsua ministerit keskiviikkoiltaisin virka-asuntoonsa keskustelemaan vapaamuotoisesti kulloinkin päätettäväksi tulevista asioista. Iltakoulussa alettiin pian käsitellä asiat niin valmiiksi, että seuraavassa valtioneuvoston virallisessa istunnossa tarvittiin enää vain päätöksen muodollinen vahvistus. Cajanderin seuraajien aikana iltakoulu siirtyi pidettäväksi valtioneuvoston juhlahuoneistoon.
Toisen maailmansodan sytyttyä ja Suomen ulkomaankaupan katkettua perustettiin 20. syyskuuta 1939 uusi kansanhuoltoministeriö, joka sai laajat valtuudet säännellä ja ohjata talouselämää. Kansanhuoltoministeriksi tuli puolueisiin sitoutumaton Pohjoismaiden Yhdyspankin varapääjohtaja Rainer von Fieandt. Lokakuussa 1939 hallitusta täydennettiin kahdella Ruotsalaisen Kansanpuolueen ministerillä (oikeusministeri Johan Otto Söderhjelm ja salkuton ministeri Ernst von Born).
Puolustuspolitiikka
Heinäkuun alussa 1939 Mannerheim esitti sotatarvikkeiden hankkimista Ruotsista, puolustusvoimien perushankintaohjelman kiihdyttämistä ja neljän jalkaväkidivisioonan varustamista. Näin Suomessa alettiin vasta nyt suunnitella kenttäarmeijan divisioonamäärän nostamista tasolle, jota Hornborgin komitea oli jo 1920-luvulla esittänyt. Heinäkuun puolivälissä yleisesikunta esitti uuden perushankintaohjelman, jonka loppusumma oli lähes 5,4 miljardia markkaa. Tämä oli liikaa varsinkin valtiovarainministeri Väinö Tannerille, jonka mielestä varustelumenojen oli pysyttävä kohtuuden rajoissa. Vaikka puolustusmenot kattoivat vuonna 1939 jo puolet Suomen valtion kokonaismenoista, maan puolustusvalmius ei oleellisesti parantunut, koska hankintojen suorittaminen vaikeutui kesällä 1939. Suomen poliittinen johto ei kuitenkaan ollut huolissaan, koska sodan ei uskottu olevan ovella. Karjalankannaksella elokuussa 1939 pidettyjen suurten sotaharjoitusten päättäjäisissä pääministeri Aimo Cajander ilmaisi ilonsa siitä, että Suomi ei ollut käyttänyt vähiä rahojaan asevarusteluun.
Saksan ja Neuvostoliiton jaettua Puolan syyskuussa 1939 Stalin aktivoitui Neuvostoliiton luoteisrajalla ja pakotti Baltian maat luovuttamaan sotilastukikohtia ja solmimaan avunantosopimukset Neuvostoliiton kanssa. Lokakuun alussa myös Suomen hallitus sai kutsun lähettää ulkoministeri Erkko tai muu valtuutettu Moskovaan neuvottelemaan "konkreettisista poliittisista kysymyksistä". Neuvostoliitto vaati rajan siirtämistä Karjalankannaksella kauemmas Leningradista, Suomenlahden saaria, Petsamon Kalastajasaarennon länsiosaa sekä tukikohtaa Hankoniemeltä ja tarjosi vastineeksi alueita Itä-Karjalasta. Hallitus valitsi viivyttelytaktiikan, koska sen mielestä Baltian tapahtumat osoittivat, ettei kiirehtiminen parantaisi neuvottelutulosta. Suomen pääneuvottelijaksi valittiin valtioneuvos J. K. Paasikivi ja sotilasasiantuntijaksi eversti Aladár Paasonen, jotka saivat hallitukselta tiukat ohjeet pitää kiinni Suomen puolueettomuuspolitiikasta. Taipumattoman linjan muotoilivat ulkoministeri Eljas Erkko ja puolustusministeri Juho Niukkanen ja sen perusteena oli, ettei eduskunta missään tapauksessa hyväksyisi alueluovutuksia. Neuvottelujen toiselle ja kolmannelle kierrokselle osallistui valtiovarainministeri Väinö Tanner. Neuvottelut päättyivät tuloksettomina 13. marraskuuta ja suomalaisneuvottelijat palasivat Helsinkiin mielessään Neuvostoliiton ulkoministerin Vjatšeslav Molotovin viimeisen neuvottelukierroksen aikana lausumat pahaenteiset sanat: "Nyt ovat siviiliviranomaiset käsitelleet asiaa, ja kun ei ole päästy sopimukseen, täytyy asia antaa sotilaiden haltuun." Tämän jälkeen Neuvostoliiton lehdistö aloitti voimakkaan Suomen hallitusta ja erityisesti pääministeri Aimo Cajanderia ja ulkoministeri Eljas Erkkoa vastaan suunnatun arvostelu- ja parjauskampanjan, joka huipentui marraskuun lopulla.
Laari (täsmennyssivu)
Laari voi tarkoittaa muun muassa:
Commer
Käyttö Suomessa
Commer-kuorma-autoja myytiin 1970-luvulle saakka.
Francis Jeffers
Ura
31. elokuuta 2005 Jeffers siirtyi puolen vuoden lainasopimuksella skotlantilaiseen Rangersiin. Englantilainen epäonnistui Rangersissa ja palasi kotiin jo joulukuussa kahdeksan ottelun jälkeen.
Connor LaCouvee
Ammattilaisura
LaCouvee siirtyi marraskuussa 2020 loppukauden 2020–2021 kattavalla sopimuksella Slovakian Extraligan HK Dukla Trenčíniin. Hän pelasi siellä yhdeksän ottelua, kunnes tammikuussa 2021 LaCouvee siirtyi loppukauden kattavalla AHL-sopimuksella Tucson Roadrunnersiin. Kaudeksi 2021–2022 hän palasi Slovakiaan ja siirtyi vuoden mittaisella sopimuksella monikansallisen ICE Hockey Leaguen Bratislava Capitalsiin. Marraskuussa 2021 seura kuitenkin keskeytti kautensa hyökkääjä Boris Sádeckýn ja urheilutoimenjohtaja Dušan Pašekin traagisten kuolemien johdosta. LaCouvee siirtyi samassa kuussa loppukauden kattavalla sopimuksella SM-liigajoukkue Kalevan Palloon. Hän aloitti joukkueessa torjumalla nollapelin heti kahdessa ensimmäisessä ottelussaan. Kauden edetessä LaCouvee lopulta jakoi torjuntavastuun Eero Kilpeläisen kanssa.
Kaudeksi 2022–2023 LaCouvee palasi vuoden mittaisella sopimuksella Slovakian Extraligan HK Dukla Trenčiniin. Helmikuussa 2023 hän teki seuran kanssa vuoden mittaisen jatkosopimuksen.
Vesirinkeli
Historia
Vesirinkeleiden alkuperä on Puolassa. Ensimmäinen kirjallinen maininta bajgiel-nimisestä leivonnaisesta on vuodelta 1610. Se oli tuolloin tapana antaa lapsivuodelahjana juutalaisille naisille. Puolasta rinkelit levisivät ensin ympäri Itä-Eurooppaa ja lopulta siirtolaisten mukana Yhdysvaltoihin. Rinkeleiden massatuotannon ja pakastamisen seurauksena vesirinkelit levisivät 1960-luvulla ympäri Yhdysvaltoja.
Dániel Gyurta
Gyurta voitti 200 metrin rintauinnissa kultaa lyhyen radan EM-kilpailuissa Helsingissä 2006 ajalla 2.06,58 ja Debrecenissä 2007 uudella Euroopan ennätyksellä 2.05,49. Rooman MM-kilpailuissa 2009 hän voitti kultaa 200 metrin rintauinnissa ajalla 2.07,64. Saman vuoden Istanbulin lyhyen radan EM-kilpailuissa hän voitti mestaruuden 200 metrin rintauinnissa ajalla 2.00,67 ja sai hopeaa 100 metrin rintauinnissa ajalla 56,72. Budapestin EM-kilpailuissa 2010 hän voitti 200 metrin rintauinnin pitkän radan Euroopan-mestaruuden kisaennätyksellä 2.08,95. Saman vuoden Dubain lyhyen radan MM-kilpailuissa hän sai hopeaa 200 metrin rintauinnissa. Hän voitti saman matkan pitkien ratojen maailmanmestaruuden Shanghissa 2011 ajalla 2.08,41. Hän voitti 200 metrin rintauinnin myös saman vuoden Szczecinin lyhyen radan EM-kilpailuissa.
Rion olympialaisten aikana Dániel Gyurta valittiin urheilijakomissioon ja sen myötä Kansainvälisen olympiakomitean jäseneksi 8 vuoden ajanjaksolle 2017-2024.
Musta Paraati
Reunion- ja tribuuttikeikkoja
Vuonna 1987 Musta Paraati soitti reunion-keikan jolla esiintyivät Jore, Panda, Ykä ja Kääriäinen. Toisen reunion-keikan yhtye soitti Joren muistokonsertissa 1993. Vuonna 2001 Peilitalossa-albumin uudelleenjulkaisun yhteydessä pidettiin kaksi tribuuttikonserttia Tavastialla maaliskuussa ja Ankkarockissa kesällä, joilla yhtyeen jäsenistä mukana oli vain Saku. Kokoonpanossa soitti muun muassa Puka Oinonen ja Kaasu Karppinen. Solisteina toimivat Herra Ylppö, Kalle Ahola sekä aiemmalla keikalla Ville Valo. Ylpön yhtye Maj Karman kauniit kuvat levytti EP-levyn Mustan Paraatin kappaleita vuonna Vuonna 2004 ja Saku vieraili myös yhdellä yhtyeen keikalla. Marraskuussa 2014 Musta Paraati soitti salakeikan kokoonpanolla Saku, Ykä, Kääriäinen, Puka Oinonen ja Herra Ylppö.
Paluu
Helmikuussa 2015 Musta Paraati ilmoitti esiintyvänsä saman vuoden Provinssirockissa kokoonpanolla Saku, Ykä, Panda, Kääriäinen ja Herra Ylppö ja suunnittelevansa myös uuden materiaalin julkaisemista. Ennen Provinssia yhtye soitti 16. toukokuuta salakeikan Nosturissa salanimellä Pioneerit ja esitti muiden muassa uudet kappaleet "Uusi musta" ja "Uudet juhlat". Yhtye soitti toisen keikan Pioneerit-nimellä Tampereen Klubilla 10. kesäkuuta. Yhtye soitti kesällä 2015 Provinssin lisäksi ainakin Ilosaarirockissa ja Qstockissa.
Cyprien Tokoudagba
Cyprien Tokoudagba (1939 – 5. toukokuuta 2012 Abomey, Benin) oli taidemaalari ja kuvanveistäjä Abomeyssä, Beninissä. Hän tuli tunnetuksi vodoun-temppeleiden mestarimaalarina Beninissä, Ghanassa, Togossa ja Nigeriassa. Tokoudagba teki töitä Abomeyn kansallismuseolle ja vastasi Kuninkaiden palatsien veistoksista ja reliefeistä. Vuonna 1989 hän alkoi tehdä teoksia maalauskankaalle tilaustöinä, joissa hänen vodun-idolinsa ja Abomeyn kuninkaiden idolit tunnukset kukoistivat.
Konsti (täsmennyssivu)
Konsti voi tarkoittaa muun muassa:
Cyprien Tokoudagba
Ouidah’92 sarja
Cyprien Tokoudagba on haudattu mausoleumiin, joka on Abomeyn Gbècon Hounli -alueella. Sen tekivät hänen lapsensa Damien ja Elyse Tokoudagba isänsä elämäntyötä vastaavalla kuvituksella.
Gregorio Manzano
Ura valmentajana
Helmikuussa 2013 Manzano palasi Primera Divisiónin toiseksi viimeisenä majailleen RCD Mallorcan päävalmentajaksi. Manzano ei onnistunut pelastamaan seuraa putoamiselta. Kauden jälkeen hän joutui jättämään tehtävänsä.
Josephine (Tanskan prinsessa)
Tanskan prinsessa Josephine, Monpezatin kreivitär (Josephine Sophia Ivalo Mathilda; s. 8. tammikuuta 2011), on kruununprinssi Frederikin ja kruununprinsessa Maryn neljäs ja nuorin lapsi ja kuningatar Margareeta II:n ja edesmenneen prinssi Henrikin seitsemäs lapsenlapsi. Hän on prinssi Vincentin kaksoissisar. Hän on kruununperimysjärjestyksessä viides isänsä ja vanhempien sisarustensa, prinssi Christianin, prinsessa Isabellan ja vanhemman kaksoisveljensä jälkeen.
Brent Sancho
Sancho vietti ylioppilasvuotensa St. John's Universityssa New Yorkissa. Hän pelasi pitkän ajan urastaan Yhdysvalloissa ennen kuin siirtyi skotlantilaiseen Dundeehin kaudella 2003–2004. Menestyksekkään kauden jälkeen Sancho siirtyi Englannin kolmanneksi ylimmälle sarjatasolle Gillinghamin joukkueeseen. Sancho nousi nopeasti fanien suosikiksi hänen auttaessaan Gillinghamin kuuden pelin voittoputkeen. Sancho on esiintynyt myös Suomessa, sillä kauden 1999 hän pelasi Oulussa Tervareiden joukkueessa.
Nauvo
Maantiede
Ominaistenselän ja Gullkronanselän välissä sijaitseva Nauvo koostuu noin 3 000 saaresta, luodosta ja kalliosta. Pääsaaret ovat Iso-Nauvo (Storlandet) ja Pikku-Nauvo (Lillandet). Pikku-Nauvon saarella on Nauvon korkein maastonkohta, noin 60 metrin korkeudelle merenpinnasta ulottuva Kasberg. Nauvon eteläisimmät luodot sijaitsevat Itämeren ulapan reunalla liki 50 kilometrin päässä pääsaarilta. Seilin saaressa entisen sairaalan tiloissa sijaitsee Turun yliopiston Saaristomeren tutkimuslaitos.
Beijing Jeep
Beijing Jeep Corporation (BJC) on kiinalainen autovalmistaja, joka on erikoistunut maastoautoihin. Se on Kiinan valtion autokonserni BAIC Group:n yhteisyritys länsimaisten maastoautovalmistajien kanssa. Yritys perustettiin vuonna 1983 Beijing Automotivein ja American Motors Corporationin yhteisyrityksenä. Nykyään DaimlerChrysler omistaa yhteisyrityksestä 42 prosenttia. Yhteistyösopimus on voimassa vuoteen 2033.
Nakajima C6N
pienoiskuva|Nakajima C6N Nakajima C6N1 Saiun (, liittoutuneiden raportointinimi Myrt) oli keisarillisen Japanin laivaston ilmavoimien Nakajiman valmistama torpedopommittaja ja tiedustelulentokone.
Nauvo
Ruokakulttuuri
Nauvon satamassa toimii vuonna 1987 avattu ranskalaistyylinen ravintola L’Escale. Nauvon muita ravintoloita ovat Strandkrogen, Köpmans café & restaurant, Najaden Bar & Pizzeria, Gastropub Söder (ent. Naffu), Restaurant Stallbacken ja Food Fellows.
Kurtisaani
Kurtisaanien myytti
Uskonnoissa kurtisaanit on usein nähty esimerkkinä katumuksesta, kuten kristinuskossa Magdalan Maria, tai vaarallisista viettelijänkyvyistään, joilla he houkuttelevat miehet pois uskonnon harjoittamisesta.
August Sandsund
Suunnittelutöitä
Sulkeissa on laitoksen valmistumis- tai käyttöönottovuosi.
Regina-koulu
Koulu toimi aluksi kiertokouluna, kunnes sille rakennettiin oma koulutalo Anjalan kirkonkylään vuonna 1843. Taloon tuli luokkahuone ja koulumestarin asunto. Luokkahuonetta käytettiin, kun Anjalan kylässä oli kouluvuoro, muun ajan koulumestari kiersi muissa kylissä opettamassa. Koulun toiminta keskeytyi vain kaksi kertaa ensin Suomen sodan aikana 1808–1809 ja toisen kerran nälänhädän vallitessa 1817. Koulu laajennettiin kaksiopettajaiseksi vuonna 1912.
Olympiarenkaat
thumb|right|Olympiarenkaat Olympiarenkaat on olympialaisten symboli, joka koostuu viidestä toisiinsa ketjumaisesti yhdistyvästä renkaasta (sininen, keltainen, musta, vihreä ja punainen) valkoisella pohjalla. Renkaat voidaan esittää myös yksivärisinä. Renkaat esiintyvät olympialipussa.
Olympialipun kuusi väriä (renkaiden värit ja valkoinen pohja) edustavat maailman kansakuntia, sillä vähintään yksi lipun väreistä esiintyy kaikissa maailman valtioiden lipuissa. Alun perin lipun kuusi väriä edustivat kaikkien vuoden 1914 aikaisten kansallislippujen kaikkia värejä.
Alkuperä
Urheiluhistorioitsija Karl Lennatzin mukaan olympiarenkaita luodessaan de Coubertinia saattoi innoittaa Dunlop-renkaiden mainos. Noihin aikoihin paroni oli tutkiskellut tarkkaan aikakauslehteä, jossa oli kuvituksena viisi polkupyörän rengasta.
Harold Lockwood (vanhempi)
Lockwood esiintyi muun muassa D. W. Griffithin elokuvassa Suvaitsemattomuus vuonna 1916. Hän kuoli 31-vuotiaana espanjantautiin, joka levisi siihen aikaan maailmalla pandemiana.
Hänen poikansa on näyttelijä Harold Lockwood (nuorempi) (s. 1908).
Charles Itandje
Charles-Hubert Itandje (s. 2. marraskuuta 1982 Bobigny) on kamerunilainen maalivahti, joka edustaa Kreikan Superliigassa pelaavaa PAOK'ia.
Briseis
Akhilleuksen vetäytyminen telttaansa on Homeroksen Iliaan ensimmäinen tapahtuma. Sen vuoksi troijalaiset nauttivat menestyksestä jonkin aikaa. Akhilleuksen palattua taisteluihin Agamemnon palautti Briseiin hänelle.
UART
UART (Universal Asynchronous Receiver Transmitter) eli sarjaliikennepiiri on laitteisto tai mikropiiri, joka muuntaa rinnakkaismuotoista tietoa sarjamuotoiseksi ja päinvastoin. UART-piirille syötetään tavu, ja se pilkkoo sen biteiksi ja lähettää sarjaliitännän yli bitti kerrallaan ohjelmoidulla nopeudella ja muilla protokollan vaatimuksilla, esim. ajoituksesta ja tarkistussummasta. Kehittyneemmissä versioissa on muutaman tavun puskurimuisti. UART-piiriä käytetään asynkronisessa sarjamuotoisessa tietoliikenteessä tietokoneen ja oheislaitteen välillä.
Ivan Gašparovič
Elämäkerta
Gašparovič syntyi Poltárissa lähellä Lučenecia. Hänen isänsä muutti Slovakiaan Kroatiasta ensimmäisen maailmansodan lopussa ja oli opettajana Bratislavassa. Gašparovič opiskeli lakia Komenskýn yliopistossa Bratislavassa 1959–1964 ja työskenteli kunnallisena syyttäjänä Martinissa ja Bratislavassa. Hän liittyi 1968 kommunistiseen puolueeseen tukeakseen Alexander Dubčekin uudistuksia, mutta puhdistettiin myöhemmin puolueesta. Huolimatta jäsenettömyydestään Gašparovič sai jatkaa uraansa, suoritti tohtorintutkinnon ja opetti vuodesta 1968 heinäkuuhun 1990 lakia yliopistossa. Helmikuussa 1990 hänestä tuli vararehtori. Vuosina 1966–1989 Gašparovič oli myös Slovakian jääkiekkoliiton kansainvälisen komitean varapuhemies.
Huhtikuussa 2004 hän päätti lähteä presidentinvaaliin Mečiaria ja koalition Eduard Kukania vastaan. Yllättäen altavastaajana pidetty Gašparovič sai toiseksi eniten ääniä lähinnä matalan äänestysprosentin vuoksi ja pääsi toiselle kierrokselle, jolla hän voitti Mečiarin 59,9 % – 40,1 %. Vaikka äärikansallinen kansallispuolue (SNS) tukikin avoimesti Gašparovičia, Euroopan lehdistössä hänen valintansa otettiin helpottuneena vastaan pienempänä kahdesta pahasta.
Tanskan jääkiekkomaajoukkue
Maajoukkueen päävalmentajana on toiminut kesästä 2018 alkaen Heinz Ehlers. Hänen edeltäjänsä, ruotsalainen Jan Karlsson oli tehtävässä viiden vuoden ajan.
NHL-pelaajat
300px|thumb|right|[[Frederik Andersen vuoden 2010 maailmanmestaruuskilpailuissa.]]
Nilsiä
Nilsiässä ilmestyy paikallislehti nimeltään Pitäjäläinen.
Tapahtumat
Tahko juhannus-musiikkifestivaalia on juhlittu vuosittain juhannusviikonloppuna vuodesta 2015. Festareilla esiintyy Suomen eturivin artisteja.
Nilsiän musiikkileiri järjestetään vuosittain kesällä. Leirejä ja kursseja on tarjolla lapsille, nuorille sekä aikuisille. Leiri huipentuu leirikonserttiin. Nilsiän musiikkileirin ovat aikoinaan käyneet mm. Lenni-Kalle Taipale, Jari Sillanpää ja Timo Tuppurainen. Ensimmäinen Nilsiän musiikkileiri järjestettiin vuonna 1956. Vuodesta 2022 Nilsiän musiikkileiristä vetovastuun otti Nilsiän elävän musiikin yhdistys Nilsiän Elmu ry.
Beloit
Alkuajat
Beloit Iron Works syntyi Yhdysvaltojen kasvaville paperikonemarkkinoille, Merrill & Houston Iron Worksin jäänteille, vuonna 1885. Se sai ensimmäiset paperikonetilaukset samalla vuosikymmenellä ja toimitti 98 tuumaa eli noin 1,5 metriä leveän aikansa ”mammuttikoneen” jo vuonna 1889.
Harry Moore nousi Beloitin toimitusjohtajaksi vuonna 1952. Taustalla oli avioliitto Elbert H. Neese vanhemman tyttären kanssa. Moore toimi Beloitin johdossa aina vuoteen 1974 ja sen jälkeen vielä hallituksen puheenjohtajana vuoteen 1978. Beloitin liikevaihto oli 0,5 miljoonaa dollaria vuonna 1916, ja työtekijöitä oli 200. Vuonna 1952 Beloitin liikevaihto oli 25,5 miljoonaa dollaria, ja työtekijöitä oli 1700. Paperikoneiden hintakin oli noussut kymmenistä tuhansista dollareista useisiin miljooniin.